Document ID: /roh_data/filtered/fineweb-2-filterrobots_roh.jsonl.gz/32525

En il Grischun mancan scolasts secundars. Posts en scola secundara vegnan uschia savens occupads cun scolasts primars.
La soluziun fiss da porscher in nov studi da scolast secundar per scolasts primars en il chantun a la Scola auta da pedagogia grischuna a Cuira.
Ma Turitg ha retard
La Scol'auta da pedagogia dal chantun Turitg (PHZH) avess dad esser la madritscha da quest studi, perquai che sulettamain universitads dastgan porscher in tal studi da scolast secundar. Ma uss ha la PHZH midà la structura da studi ed anc betg adattà il reglament.
Uss drova quai ina lubientscha da la Conferenza dals directurs chantunals d'educaziun. Uschè ditg che questa manca, na datti era betg ina scolaziun da magisters secundars en il Grischun. Gian-Paolo Curcio, rectur da la Scol'auta da pedagogia dal Grischun, deplorescha quella situaziun.
RR actualitad 07:00